פקיעין החדשה

פקיעין חדשה הוא מושב במחוז הצפון שבמדינת ישראל. הוא שוכן בסמוך לכפר הערבי-דרוזי פקיעין (בוקייעה). משתייך למועצה אזורית מעלה יוסף שבגליל העליון. היישוב הוקם בשנת 1955 תחילה כמושב עובדים שיתופי על ידי שתי קבוצות עולים ממרוקו. הוא נקרא על-שם היישוב העתיק פקיעין, השוכן בקרבתו. במהלך הפרעות שהתחוללו ב-1936 עד 1939 יהודי הכפר פקיעין עקרו להתיישבויות היהודיות החדשות. נשיא המדינה יצחק בן-צבי אשר עסק בחקר תולדות ארץ ישראל, שאף לחדש את היישוב היהודי. בעידודו, בשנת 1954 רכשה קק"ל אדמות על גבעה הממוקמת צפונית לכפר פקיעין על מנת להכשירה להתיישבות החדשה. היישוב נוסד על ידי שתי קבוצות עולים ממרוקו. הקבוצה החלוצית הראשונה הגיעה בפברואר 1955 וכללה יהודים מהערים: פאס, רבאט וקזבלנקה - ערים שהיו תחת שלטון קולוניאלי צרפתי. הקבוצה השנייה הגיעה באוקטובר 1955 וכללה יהודים מהערים: מלילה, אל-קסר אל-כביר, תטואן, לראש וטנג'יר, ערים במרוקו הספרדית שהיו טריטוריה עצמאית בחסות ספרד שבהם היהודים דיברו בחכיתיה וספרדית. בשנת 1984 המושב היה על סף פשיטת רגל מאחר שחובות האגודה השיתופית הגיעו לסך של 360 מיליון שקל ישן. החל מ-1990, הורחב היישוב בעיקר עבור בנים ממשיכים אולם גם עבור תושבים חדשים. היישוב מתפקד כיישוב קהילתי ללא מחויבות או תלות הדדית. באוקטובר 2007, פרצו עימותים קשים בכפר פקיעין הסמוך, בעקבות הצבת אנטנה סלולרית בפקיעין החדשה. המגבר של האנטנה שהוצב בלול של תושב פקיעין החדשה הוצת. לטענת התושבים הקרינה מהמגבר גורמת לסרטן. בעימותים נפצעו 31 תושבים מירי של המשטרה. דו"ח הוועדה המשטרתית שחקרה את האירועים קבע כי הפיקוד והשליטה באירוע לקו בחסר, אך לא הוגשו כתבי אישום נגד שוטרים שפתחו באש באירוע. בתחילה, היישוב הוגדר כמושב שיתופי. ענפי המשק הראשונים היו גידול טבק וענבים לייצור יין. בשנות השבעים המושב עסק בגידול דובדבנים, אפרסקים, אגסים, שזיפים וכן תרנגולות מטילות. באמצע שנות השבעים חוסל ענף גידול הדובדבנים, עקב מחלה אשר פגעה בעצי הדובדבנים. בשנים אלה, הוקצו למושב קרקעות נוספות בסמוך למושב חזון, שם גודלו עצי תפוחים, אגסים וזיתים. באמצע שנות השמונים נעשו מספר ניסיונות להכניס ענפי חקלאות נוספים, במסגרת זו נוספו גידולי עזים לחלב וגידול פטריות שמפיניון. ענפים אלא לא שגשגו וחוסלו לאחר שנים בודדות. כיום, תושבי המקום מגדלים תרנגולות מטילות, עוסקים באירוח צימרים ותעסוקה בענפי תעשייה שונים מחוץ למושב. נשיא המדינה על חידוש כפר פקיעין, דבר, 2 באוקטובר 1955 אלעד בן-דרור, ‏'שומר החומות האחרון הראשון': יצחק בן־צבי ויהודי פקיעין, קתדרה 147, ניסן תשע"ג, עמ' 115–148 פקיעין החדשה באתר הרשות לפיתוח הגליל אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 נחנך כביש לפקיעין בנוכחות נשיא המדינה מר י צבי ורעיתו, מעריב, 15 בפברואר 1955 נחנך כפר פקיעין החדש, הַבֹּקֶר, 16 בפברואר 1955 אלעד בן-דרור, ‏'שומר החומות האחרון הראשון': יצחק בן־צבי ויהודי פקיעין, קתדרה 147, ניסן תשע"ג, עמ' 115–148 ישעיהו עשני, פקיעין במזל עליה, דבר, 29 בפברואר 1956 יהודה גורן, המושב פקיעין החדשה הושבת אתמול כליל, מעריב, 13 בנובמבר 1984 ג'קי חורי, היהודים: אין פה בכלל קרינה; הערבים: יש יותר חולי סרטן, באתר הארץ, 30 באוקטובר 2007 31 פצועים במהומות בפקיעין, באתר גלובס, 30 באוקטובר 2007 יהונתן ליס, פאדי עיאדאת, ג'קי חורי, התושבים: התייחסו אלינו כמו מחבלים; השוטרים: ירינו כי נשקפה סכנה לחיינו, באתר הארץ, 30 באוקטובר 2007 יהונתן ליס, הוועדה לבדיקת אירועי פקיעין: הפיקוד והשליטה לקו בחסר, באתר הארץ, 20 בפברואר 2008 יהונתן ליס, ג'קי חורי, יואב שטרן, לא יוגשו כתבי אישום נגד שוטרים שפתחו באש באירועי פקיעין, באתר הארץ, 17 באפריל 2008 אלפי דונם קרקע יוכשרו בגליל־העליון, דבר, 5 ביולי 1959 מתישבי פקיעין הפגינו בצפת, דבר, 25 באפריל 1960